***Mitt Barn Lebensborn*** eller ***My Child Lebensborn*** er et BAFTA-belønnet historiedrevet simulasjonsspill for iOS- og Android-enheter, utviklet av norske Sarepta Studio og Teknopilot, utgitt i 2018. I spillet er du adoptivforelder for et krigsbarn i Norge i perioden etter den andre verdenskrigen.

Handling
--------

Spillet er en historiedrevet gjennomgang av hverdagen til et syv år gammelt krigsbarn født fra Lebensborn-prosjektet, i utgangspunktet bygd rundt Tamagotchi-liknende mekanikker, hvor målet er å balansere barnets ulike behov for næring og omsorg. I begynnelsen av spillet får spilleren valget mellom en gutt, Klaus, eller en jente, Karin. Spillerne adopterer barnet i 1951 da det skal begynne på skolen, og konfronteres med ulike situasjoner og beslutninger for å hjelpe det gjennom ulike kapitler i barndommen. Spillet informerer i begynnelsen og slutten av hvert kapittel om den historiske bakgrunnen for hendelsene.

Total spilletid er om lag fire til fem timer.

Utvikling
---------

Spillet er produsert av Teknopilot, med spillutviklingsselskapet Sarepta Studio som co-produsent, som et ledd i multimedieplattformen Wars Don't End. Utviklerne intervjuet norske krigsbarn, og har rådført seg med den norske gruppen Lebensborn Norway. *Mitt Barn Lebensborn* ble folkefinansiert med 130 000 kroner i en Kickstarter-kampanje i april 2017, og har også fått ulike støtteordninger fra Norsk filminstitutt på rundt 1,5 million kroner siden 2015.

Spillet ble gitt ut på engelsk på Frigjøringsdagen 2018, den 8. mai, og i august 2018 ble det presentert på tysk og norsk i sammenheng med den tyske spillmessen Gamescom i Köln. September 2018 ble det også tilgjengelig på japansk.

Anmeldelser og mottakelse
-------------------------

9. juni ble spillet *Mitt Barn Lebensborn* omtalt i den britiske avisen the Guardian som «Game of the Month». I Norge ble spillet godt mottatt, med spesiell skryt for å være et spill som bryter ny tematisk mark i dataspill, og for å være et hjerteskjærende innblikk i en mørk tid i norsk historie.

I slutten av mars 2019 ble spillet gjort utilgjengelig for kjøp for franske, tyske, russiske og østerrikske Android-brukere.

Den 4. april 2019 vant spillet en pris i den britiske film- og spill-utdelinga BAFTA for spill som gjør mer enn å underholde i kategorien «Games Beyond Entertainment».

Notiser
-------

**Type numrering**
1. ↑  Spillet er solgt i mobilapplikasjonsbutikker som «Mitt Barn Lebensborn», men er kreditert ved Norsk filminstitutt som «Mitt barn: Lebensborn».
2. ↑  Spillet er også solgt som «My Child: Lebensborn», men bruker mest formen uten kolon i utsalgssteder og på offisiell nettsted.

Referanser
----------

1. ↑   App Store, App Store app-ID 1298544927, besøkt 11. november 2021[Hentet fra Wikidata]
2. ↑  .
3. ↑  .
4. ↑  Lønningen, Petter (24. april 2018). «INTERVJU: – Tyskerbarnas skjebne var grusom». *Gamer.no* **(norsk)**. Besøkt 4. oktober 2019.
5. ↑  «My Child Lebensborn: A nurture game about emotional survival». *Kickstarter* **(engelsk)**. Besøkt 4. oktober 2019.
6. ↑  «Mitt barn: Lebensborn». *NFI*. Arkivert fra originalen 11. august 2020. Besøkt 4. oktober 2019.
7. ↑  Lebensborn, My Child (20. september 2018). «It is out in Japanese for Google Play, and any day noe om iOS :) Those who have the game must do an update of the game.pic.twitter.com/AUWE9BOEiK». *@mychildgame* **(engelsk)**. Besøkt 4. oktober 2019.
8. ↑  Klebo-Espe, Andreas (2019-04-01) (på no), *Google Play forbyr prisnominert norsk spill i Tyskland, Russland, Østerrike og Frankrike*, besøkt 2019-04-05
9. ↑  Finnøy, Anne Lovise (2019-04-05) (på nb-NO), *Det norske spillet My Child Lebensborn vant prestisjetung BAFTA-pris*, besøkt 2019-04-05

Eksterne lenker
---------------

* Offisielt nettsted Rediger på Wikidata
* (en) *Mitt Barn Lebensborn* på Steam Rediger på Wikidata

* (en) *Mitt Barn Lebensborn* hos MobyGames Rediger på Wikidata

* (en) *Mitt Barn Lebensborn* på Metacritic Rediger på Wikidata

* (en) *Mitt Barn Lebensborn* på Internet Movie Database Rediger på Wikidata

* (en) *Mitt Barn Lebensborn* hos Giant Bomb Rediger på Wikidata

* (en) *Mitt Barn Lebensborn* hos Internet Game Database Rediger på Wikidata

* (en) *Mitt Barn Lebensborn* hos GameSpot Rediger på Wikidata

* (en) *Mitt Barn Lebensborn* hos GameFAQs Rediger på Wikidata

* (en) *Mitt Barn Lebensborn* hos GameFAQs Rediger på Wikidata

Portal: Videospill